Бындай күрешеүҙәр һис шикһеҙ кәрәк, мөһим, сөнки был сарала Бөйөк Ватан һуғышы ветерандары, тыл эшсәндәре менән генә осрашыу түгел, ә бөтөнләй ике төрлө быуын осрашты, ҡеүәттәре менән алышты, ихлас күңелдән аралашты. Кисәгә әҙерлек ваҡытында мине йәштәрҙең ижади дәрте һоҡландырҙы. Хәҙерге һәм киләсәк быуынды информатиктар һәм потребителдәр быуыны тейҙәр, хәҙер мин һис шикһеҙ был фекер яңылыш тип әйтә алам. Үҙҙәренең баш ҡалалағы тығыҙ графиктарына ҡарамаҫтан, улар, ваҡыт ҡына табыу түгел, ҙур теләк менән бик ҙур эш башҡарҙылар, ветерандарға рәхмәттәрен белдерҙеләр. Беҙ студенттар менән сығыш яһауға илһамды бер өҫтәлдә ултырып сәй эскәндә ветерандарҙан алдыҡ. Минеңсә, музыкаль-поэтик кис юғары кимәлдә үтте. Йырҙар, шиғырҙар, бейеүҙәр һәм тере музыка... Бында кистәр күҙ йәштәрһеҙ үтмәй. Һәм әлбиттә, бындай осрашыуҙар беҙгә, йәштәргә генә түгел, ә беренсе сиратта ветерандарға бик кәрәк. Ойоштороусыларға, ҡатнашыусыларға, ҡунаҡтарға мин сикһеҙ рәхмәтлемен. "Беҙ күрмәнек һуғышты...", һәм беҙ рәхмәтлебеҙ. "Беҙ күрмәнек һуғышты...", һәм бер ҡасан да күрмәҫбеҙ тип ышанабыҙ.